31982D0869
L 368/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 13 декември 1982 година
за координирането на дейностите на държавите-членки и институциите на Общността с оглед оценка на необходимостта от и подготовка на предложения за създаване на информационна система между институциите на Общността
(82/869/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 235 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Икономическия и социален комитет (2),
като има предвид, че интегрирането на обработката на данни, обработката на текст и телекомуникациите доведе до възникването на нови информационни технологии, които могат да се използват, за да се подобри изпълнението на работата в Общността, особено непрекъснато увеличаващия се обмен на информация между институциите на Общността и администрациите на държавите-членки;
като има предвид, че некоординираното въвеждане на нови информационни технологии в институциите на Общността и администрациите на държавите-членки води до опасност от нови бариери пред свободния поток информация;
като има предвид, че ясната дефиниция на приложните възможности и потребностите на потребителите в институциите на Общността и администрациите на държавите-членки трябва да оказва положително влияние върху създаването на техническа регулация за информационните системи, които не са специфични за отделни производители, и относно разширението на държавните телекомуникационни мрежи и използването им за информационни системи; следователно може да се очаква, че това ще даде на промишлеността стимули за иновации;
като има предвид, че по тази причина е желателно да се регламентира координационна процедура с цел да се определят потребностите на институциите на Общността и съответните национални администрации от нови информационни технологии и за създаване на общи споразумения за обмен на информация, които не са специфични за отделни производители, като се взима предвид международната стандартизация;
като има предвид, че специфичните пълномощия на действие, необходими за приемане на решения, не са предвидени в Договора, е необходимо да се приложи член 235 от него,
РЕШИ:
Член 1
Държавите-членки и Комисията координират своята дейност по отношение на:
1.
проучването и оценката на потребностите;
2.
ако е необходимо, подготовката на програма за проектиране и реализация;
3.
създаване на общи споразумения за обмен на информация, която не е специфична за отделни производители, като се взима предвид международната стандартизация;
за създаване на интегрирана информационна система между институциите на Общността (INSIS), която да даде възможност за използване на нови електронни технологии за обмен на информация между администрациите на институциите на Общността и държавите-членки. Другите институции и органи на Общността ще бъдат поканени да участват в тази координация. Комисията има отговорността за осъществяването на тази координация чрез консултативен комитет, който се състои от представители на държавите-членки и на институциите и органите на Общността, правилата за който са определени в приложението.
Член 2
При приключване на работата, упомената в член 1, Комисията докладва на Съвета и на Парламента и дава предложенията, които счита подходящи, не по-късно от 12 месеца след влизане в сила на настоящото решение.
Член 3
Настоящото решение влиза в сила от датата на неговото публикуване в Официален вестник на Европейските общности.
Съставено в Брюксел на 13 декември 1982 година.